《林夫有诗趣归期次其韵答之》
宋代·李流谦

乾坤大逆旅，日月两行客。
江头垂杨树，折尽供马策。
学舍如冰壑，远与簿书隔。
天风吹我去，自哂殊役役。
英英君子僚，妙响协竽瑟。
诗来促还期，珠琲莹巾帙。
久枵渴嘉馔，积阴跂白日。
谈为无底囊，剪烛期竟夕。
但恐又西东，搥车叹寂寂。
盍不歌归来，已痼烟霞疾。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。